smcproject/ml-wiki-sentences huggingface dataset:
ശൈവവും , വൈഷ്ണവും ആയ ആരാധനയ്ക്ക് ഒരുപോലെ ഉത്തമമാണ് ഈ മഹാക്ഷേത്രം .
ഇവിടുത്തെ ദേവന്മാര് ആശ്രിതവത്സരും വിളിച്ചാല് വിളിപ്പുറത്ത് എത്തുന്നവരും ആണ്.
ശിവന് പൊതുവേ ഉഗ്രഭാവം പറയാറുണ്ടെങ്കിലും വിളങ്ങിനില്ക്കുന്ന വൈഷ്ണവകലയുടെയും ( മഹാവിഷ്ണു), ത്രൈലോക്യസുന്ദരിയും ശൃംഗാരരൂപിണിയുമായ ശ്രീപാർവ്വതി ദേവിയുടെയും സാന്നിധ്യം കൊണ്ടും " അണികുന്നത്ത് മഹാദേവർ " സൗമ്യനും , ക്ഷമയുള്ളവനും , അതീവ ശക്തിചൈതന്യമായും വാണരുളുന്നു.
|| ഓം നമഃശിവായ ||
|| ഓം നമോ നാരായണായഃ ||
|| ഓം മഹാദേവ്യൈ നമഃ || വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
തിരുപ്പൂർ കുമരൻ
തിരുപ്പൂർ കുമരൻ (4 ഒക്റ്റോബർ 1904 -1 നവംബർ 1932).
ഇന്ത്യൻ സ്വാതന്ത്ര്യ സമരത്തിൽ പങ്കെടുത്ത് രക്തസാക്ഷിയായ ഒരു സ്വാതന്ത്ര്യ സമര സേനാനിയായിരുന്നു തിരുപ്പൂർ കുമരൻ.
ബ്രിട്ടീഷ് ഇന്ത്യയിലെ മദ്രാസ് സംസ്ഥാനത്തിൽ ചെന്നിമല  എന്ന ഗ്രാമത്തിലാണ് (ഇന്നത്തെ ഈറോഡ് ജില്ലയിൽ) കുമരൻ ജനിച്ചത്.
ദേശബന്ധു യൂത്ത് അസോസിയേഷൻ എന്ന സംഘടന സ്ഥാപിച്ച് അദ്ദേഹം ബ്രിട്ടീഷ് ഭരണത്തിനെതിരെ പ്രതിഷേധ സമരങ്ങൾ സംഘടിപ്പിച്ചു.1932 ജനുവരി 11 ന് തിരുപ്പൂരിലെ നൊയ്യൽ നദിക്കരയിൽ ഒരു പ്രതിഷേധ സമരത്തിനിടെ ഉണ്ടായ പോലീസ് മർദ്ദനത്തിൽ കൊല്ലപ്പെട്ടു.
കൊടി കാത്ത കുമരൻ എന്ന് അദ്ദേഹം വിശേഷിപ്പിക്കപ്പെടുന്നു.
2004 ഒക്ടോബറിൽ 100 ആം ജന്മവാർഷികത്തിൽ അദ്ദേഹത്തെ ആദരിച്ചു കൊണ്ട് ഭാരതീയ തപാൽ വകുപ്പ് ഒരു സ്റ്റാമ്പ് പുറത്തിറക്കിയിട്ടുണ്ട്.
തിരുപ്പൂർ ജില്ല ഇംഗ്ലീഷ് വിലാസം https://ml.wikipedia.org/wiki/Tirupur_district
11°11′N 77°15′E ﻿ / ﻿ 11.18°N 77.25°E ﻿ / 11.18; 77.25
തിരുപ്പൂർ ജില്ല:(തമിഴ് : திருப்பூர் மாவட்டம்)  ഒക്ടോബർ 2008 നു രൂപീകൃതമായ തമിഴ്നാട്ടിലെ ഒരു ജില്ലയാണ് തിരുപ്പൂർ.
കോയമ്പത്തൂർ ജില്ലയും ഈറോഡ്‌ ജില്ലയും വിഭജിച്ചാണ് തിരുപ്പൂർ രൂപീകൃതമായത്.
തിരുപ്പൂർ , ആവിനാശി, പല്ലടം, ധരാപുരം, കങ്ഗയം, മടതുകുളം, ഉദുമൽ പേട്ട തുടങ്ങിയ താലൂക്കുകളാണ്‌ ഈ ജില്ലയിലുള്ളത്‌.
തമിഴ്നാട്ടിലെ വികസനം ഉള്ളതും നല്ല റവന്യു വരുമാനം ലഭിക്കുന ജില്ലകളിലോന്നാണിത്.
ബനിയൻ വ്യവസായം പരുത്തി വിപണി, വെണ്ണ തുടങ്ങിയവയ്ക്ക് പ്രശസ്തമാണീ ജില്ല.
തിരുപ്പൂർ നഗരം ഈ ജില്ലയുടെ ആസ്ഥാനമാണ്‌.
താലുഖ് പട്ടിക തിരുപ്പൂർ ഉഡുമല ധാരാബുരം പല്ലഡം മഡത്തു കുളം അവിനാശി
ജില്ലാ സഭ് ഡിവിഷൻ യൂണിയൻ പട്ടിക തിരുപ്പൂർ പല്ലഡം ഉഡുമല അവിനാശി ധാരാപുരം കുഡിമങ്കലം കാമനായ്ക്കൻ പാളൈയം മഡത്തു കുളം കുൺഡഡം കാങ്ഗേയം വെള്ളക്കോവിൽ ഊത്തുക്കുളി പൊങ്കലൂർ മൂലനൂർ അവലംബം
തിരുപ്പൂർ കോർപ്പറേഷൻ Freedom Fighter Tiruppur Kumaran Freedom Fighter Tiruppur Kumaran Thirumoorthy Hills Udumalai pettai, Tiruppur DT
ഇന്ത്യൻ സംസ്ഥാനമായ തമിഴ്‌നാട്ടിലെ തിരുപ്പൂർ ജില്ലയുടെ ഭരണ ആസ്ഥാനമാണ് തിരുപൂർ കോർപ്പറേഷൻ.
60 കൗൺസിൽ അംഗങ്ങളും നാല് സോണുകളുമുള്ള ഒരു കോർപ്പറേഷനാണ് ഇത്.
26.10.2008 നാണ് ഇത് സ്ഥാപിതമായത്.
മേയറുടെയും ഡെപ്യൂട്ടി മേയറുടെയും നേതൃത്വത്തിലുള്ള കോർപ്പറേഷൻ കമ്മീഷണറാണ് ഇത് നിയന്ത്രിക്കുന്നത്.
കോർപ്പറേഷന്റെ വാർഷിക നികുതി വരുമാനം ഏകദേശം 288 കോടി രൂപയാണ്.
തമിഴ്‌നാട്ടിൽ ഏറ്റവും കൂടുതൽ നികുതി വരുമാനം നേടുന്ന അഞ്ചാമത്തെ രാജ്യമാണിത്.
2500 Years Old Tiruppur Sugrisvara Temple
വേലമ്പാലയം, സൗത്ത്,നല്ലൂർ എന്നീ മുനിസിപ്പൽ പ്രദേശങ്ങളും തോട്ടിപാളയം, ആണ്ടിപ്പാളയം, വീരപാണ്ഡി, ചെട്ടിപാളയം, മന്നാരായ്, മുരുകൻപാളയം, നെരുപേരിചാൽ, മുത്തനമ്പാലയം എന്നീ മുനിസിപ്പാലിറ്റികളും തിരുപൂർ കോർപ്പറേഷനുമായി ബന്ധപ്പെട്ടിരിക്കുന്നു.
തമിഴ്‌നാട്ടിലെ ഏറ്റവും പ്രധാനപ്പെട്ട വ്യാവസായിക നഗരങ്ങളിലൊന്നാണ് തിരുപ്പൂർ.
ചെന്നൈയിൽ നിന്ന് 448 കിലോമീറ്റർ തെക്ക് പടിഞ്ഞാറായിട്ടാണ് ഇത് സ്ഥിതിചെയ്യുന്നത്.
നഗരത്തിലൂടെ ഒഴുകുന്ന വേലങ്കിരി കുന്നുകളുടെ കൈവഴിയായ നോയൽ നദിക്ക് ഈ നഗരം പ്രസിദ്ധമാൺ.
നഗരത്തിന്റെ സമ്പദ്‌വ്യവസ്ഥ പരുത്തി ഉൽ‌പന്നങ്ങൾ, നിറ്റ്വെയർ, റെഡിമെയ്ഡ് വസ്ത്രങ്ങൾ എന്നിവയെ ആശ്രയിച്ചിരിക്കുന്നു.
അത്തരം കമ്പനികളുടെ പ്രവർത്തനത്തിനുള്ള പ്രധാന ഘടകങ്ങളിലൊന്നാണ് ഈ പ്രദേശത്തെ ചൂടും വരണ്ട കാലാവസ്ഥയും എന്നത് ശ്രദ്ധേയമാണ്.
ജനസംഖ്യാ വർഗ്ഗീകരണം Kongu Naadu Kangeyam Bulls
2011 ലെ സെൻസസ് അനുസരിച്ച് തിരുപൂർ കോർപ്പറേഷന്റെ ജനസംഖ്യ 963,173 ആണ്.
ജനസംഖ്യ 489,200 പുരുഷന്മാരും 473,973 സ്ത്രീകളുമാണ്.
നഗരത്തിലെ സാക്ഷരതാ നിരക്ക് 86.19 ശതമാനവും ലിംഗാനുപാതം 969 സ്ത്രീകളുമാണ്.
കുട്ടികളുടെ ലിംഗാനുപാതം 1000 ആൺകുട്ടികൾക്ക് 959 പെൺകുട്ടികളാണ്.
ഹിന്ദുക്കൾ ജനസംഖ്യയുടെ 86.05%, മുസ്ലീങ്ങൾ 10.36%, ക്രിസ്ത്യാനികൾ 3.33%, മറ്റുള്ളവർ 0.26%.
കോർപ്പറേഷൻ അംഗങ്ങൾ തിരുപ്പൂർ കോർപ്പറേഷൻ അംഗങ്ങൾ കമ്മിഷണർ മേയർ ഡെപ്യൂട്ടി മേയർ കോർപ്പറേഷൻ മെമ്പർസ് 60 തിരുപ്പൂർ കോർപ്പറേഷൻ തിരുപ്പൂർ കോർപ്പറേഷൻ വിസ്തീർണ്ണം 160 ച.
മീ ജനസംഖ്യ 2011 ജനസംഖ്യാ സെൻസസ് 9,63,173 കോർപ്പറേഷൻ ഡിവിഷനുകൾ കിഴക്കൻ മേഖല പടിഞ്ഞാറൻ മേഖല തെക്കൻ പ്രദേശം വടക്കൻ മേഖല കോർപ്പറേഷൻ വാർഡുകൾ 60 വാർഡുകൾ വകുപ്പുതല സമിതികൾ നികുതി, ധനകാര്യ സമിതി ടീം വർക്ക് ആസൂത്രണ കമ്മീഷൻ ജനക്ഷേമ സമിതി വിദ്യാഭ്യാസ സമിതി കണക്കുകൂട്ടൽ ടീം ഉദ്ധരണികൾ http://tirupurcorp.tn.gov.in/index.html Archived 2009-07-18 at the Wayback Machine .
തിരുപ്പൂർ തീവണ്ടി നിലയം
ഇന്ത്യയിലെ തിരുപ്പൂർ നഗരത്തിലെ റെയിൽവെ സ്റ്റേഷനാണ് തിരുപ്പൂർ തീവണ്ടി നിലയം (കോഡ്:TUP).
സേലം റെയിൽവേ ഡിവിഷന്റെ കിഴിൽ ആണ് ഈ സ്റ്റേഷൻ.
ഇത് ഇന്ത്യൻ റെയിൽവേയുടെ 7 റെയിൽവേ സോണുകളിലൊന്നായ ദക്ഷിണ റെയിൽവേ സോണിൽ ഒരു പ്രധാന ട്രാൻസിറ്റ് പോയിന്റാണ്.
തിരുപ്പൂർ നഗരത്തിന്റെ ഹൃദയഭാഗത്ത് പഴയ ബസ് സ്റ്റേഷനു സമീപമാണ് തിരുപ്പൂർ റെയിൽവേ സ്റ്റേഷൻ സ്ഥിതിചെയ്യുന്നത്.
നഗരത്തിന്റെ വടക്കൻ ഭാഗത്ത് പി.എൻ. റോഡിൽ സ്ഥിതി ചെയ്യുന്ന പുതിയ ബസ് സ്റാന്റ്, സ്റ്റേഷനിൽ നിന്നുള്ള ഒരു 10-15 മിനിറ്റ് ഡ്രൈവ് ആണ് ഉള്ളത്.
തിരുമംഗലം ശ്രീ ശിവ-വിഷ്ണു ക്ഷേത്രം തിരുമംഗലം മഹാദേവക്ഷേത്രം
തൃശൂർ ജില്ലയിൽ ഏങ്ങണ്ടിയൂരിനടുത്തായി തിരുമംഗലം ദേശത്തു സ്ഥിതി ചെയ്യുന്ന ഒരു ക്ഷേത്രമാണ് തിരുമംഗലം ശ്രീ ശിവ-വിഷ്ണുക്ഷേത്രം .
ഈ ക്ഷേത്രം പരശുരാമ പ്രതിഷ്ഠിതമാണെന്നും ഇവിടത്തെ ശിവലിംഗം സ്വയംഭൂവാണ് എന്നും വിശ്വസിക്കപ്പെടുന്നു.
പാർവ്വതീസമേതനായ പരമശിവനായാണ് പ്രതിഷ്ഠയുടെ സങ്കല്പം.
പുരാതനകേരളത്തിലെ 108 ശിവക്ഷേത്രങ്ങളിൽ ഒന്നായ ഇവിടെ മഹാദേവനൊപ്പംതന്നെ മഹാവിഷ്ണുവിനും പ്രധാനമൂർത്തിയായി പ്രതിഷ്ഠയുണ്ട്.
ക്ഷേത്രതന്ത്രം പഴങ്ങാപറമ്പ് മനയ്ക്ക് നിക്ഷിപ്തമാണ്.
ഇവിടെ ശിവരാത്രിയ്ക്കും അഷ്ടമിരോഹിണിയ്ക്കും വിശേഷ ആഘോഷങ്ങൾ പതിവുണ്ട്.
ദേവന് പ്രധാന നിവേദ്യം ത്രിമധുരമാണ്.
തിരുമംഗലത്തപ്പന് ത്രിമധുരം നിവേദിച്ചാൽ ജീവിതം മധുരിക്കുമെന്നാണ് വിശാസം.
തിരുമംഗലത്തപ്പൻ ബാധകൾ ഒഴിവാക്കി രക്ഷനൽകുന്നൂവെന്നാണ് വിശ്വാസം.
അതിനാൽ ക്ഷേത്രത്തിൽ എന്നും ബാധാപീഡിതരുടെ തിരക്ക് കാണും.
കൂടാതെ ധാരാളം അപസ്മാരരോഗികളും ആശ്വാസം തേടി എത്താറുണ്ട്.
ശാസ്താവ്, ഗണപതി, ഭഗവതി, നാഗരാജാവ്, നാഗയക്ഷി എന്നിവരാണ് ഉപദേവതകൾ.
ഇതിൽ ശാസ്താവ് പത്നീസമേതനായി ശോഭിക്കുന്നു.
പദ്മാസനത്തിലിരിക്കുന്ന ദേവൻ പൂർണ്ണ, പുഷ്കല എന്നീ ദേവിമാരാൽ സേവിതനും ഹരിഹരപുത്രനുമാണെന്നാണ് സങ്കല്പം.
തിരുമംഗലം മഹാദേവക്ഷേത്രം  വെബ്‌സൈറ്റ് Thirumangalam Shiva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ http://www.thirumangalamtemple.com/index.html 1 2 കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“
തിരുമംഗലത്ത് നീലകണ്ഠൻ മൂസ്സത് ഇംഗ്ലീഷ് വിലാസം https://ml.wikipedia.org/wiki/Thirumangalath_Neelakantan_moosath
പതിനാറാം ശതകത്തിൽ ജീവിച്ചിരുന്ന പ്രസിദ്ധ പണ്ഡിതനായിരുന്നു തിരുമംഗലത്ത്‌ നീലകണ്‌ഠൻ മൂസ്സത്‌ .
വെട്ടത്തുനാട്ടിലെ സുപ്രസിദ്ധയായ തൃപ്രങ്ങോട്ടു ക്ഷേത്രത്തിനടുത്തുള്ള തിരുംഗലത്തില്ലത്താണു ജനനമെങ്കിലും രായിരമംഗലം ക്ഷേത്രത്തിനടുത്താണ്‌ ഇദ്ദേഹം താമസിച്ചിരുന്നത്‌ എന്നു കരുതപ്പെടുന്നു.
ഇദ്ദേഹം തുഞ്ചത്താചാര്യന്റെ ഗുരുവാണെന്ന് കരുതപ്പെടുന്നു.
കൃതികൾ മനുഷ്യാലയചന്ദ്രിക (തച്ചു ശാസ്ത്രം) മാതംഗലീല (ആനച്ചികിത്സ) കാവ്യോല്ലാസം അവലംബം ↑ Sayahna - സംസ്കൃതസാഹിത്യം 2.
II - തിരുമംഗലത്തു നീലകണ്ഠൻ ↑ http://lsgkerala.in/triprangodepanchayat/history/%5Bപ്രവർത്തിക്കാത്ത+കണ്ണി%5D
തില്ലാന (ധനശ്രീ)
സ്വാതി തിരുനാൾ എഴുതി ധനശ്രീ രാഗത്തിൽ ചിട്ടപ്പെടുത്തിയ ഒരു തില്ലാനയാണ് 'ഗീതദുനികു തക ധീം'.
ഹിന്ദിയിലെഴുതിയിരിക്കുന്ന ഈ കൃതി അദ്ദേഹത്തിന്റെ ഏറ്റവും പ്രശസ്ത കൃതികളിലൊന്നാണ്.
1987ൽ പുറത്തിറങ്ങിയ സ്വാതി തിരുനാൾ എന്ന ചലച്ചിത്രത്തിൽ ഈ ഗാനം എം.ബി. ശ്രീനിവാസൻ സംഗീതം നൽകി അമ്പിളിക്കുട്ടൻ പാടിയിട്ടുണ്ട്.
പല്ലവി ഗീതദുനികുതകധീം നതൃകിടതോം നാച് രഹെ ഗോരി താ തിതൈ തെയ് തിതൈ തിരകതോം അനുപല്ലവി ബാജ് പായല് കഹേ ബാജ് പായല് കഹേ ഝനനു ഝനനു നനന് തനന് തോം ഝനനു ഝനനു നനന് തനന് ചരണം 1 താനഗാവേ തകത തെയ്ത ധൈ തെയ് ത തെയ് ത ദിരനാം ധീം തകിട തക ധീം ഹതതോം ഹതതോം ഹത ചരണം 2 പദുമനാഭ തുമ്ഹാരി ലീലാ ക്യാ കഹൂം മേം  സാവരോ താപ സങ്കട ഹരണായോ സോഹമാരോ തുംഹാരോ തധിം തധിം ധിരനഉദനിത ദാനിദാനി തധിം തധിം ധിരനാ താതിത്തൈ തകനക തരി തതാന തരാ താര ധിം അലരി അലരി തകിട താം താം ത ധിം ധിം ധിം തനി അലരി താം താം താം തക തനി അലരി തോം തോം തോം തക തക തനി അലരി അവലംബം ↑ http://malayalasangeetham.info/s.php?7125 പുറത്തേക്കുള്ള കണ്ണികൾ എം.എസ്. സുബ്ബുലക്ഷ്മി ആലപിക്കുന്നു അമൃത വെങ്കടേഷ് ആലപിക്കുന്നു
തിലൻ തുഷാര ഇംഗ്ലീഷ് വിലാസം https://ml.wikipedia.org/wiki/Thilan_Thushara
ക്രിക്കറ്റ് കളിയുടെ എല്ലാ ഫോർമാറ്റുകളും കളിച്ചിട്ടുള്ള ഒരു മുൻ ശ്രീലങ്കൻ ക്രിക്കറ്റ് കളിക്കാരനാണ് മഗീന തിലൻ തുഷാര മിറാൻഡോ എന്ന തിലൻ തുഷാര (ജനനം: മാർച്ച് 1, 1981).
ഇദ്ദേഹം ഒരു ഇടൻ കൈയ്യൻ ബാറ്റ്സ്മാനും ഇടംകൈ മീഡിയം ഫാസ്റ്റ് ബൗളറുമാണ്.
2010ന് ശേഷം അന്താരാഷ്ട്ര തലത്തിൽ രാജ്യത്തെ പ്രതിനിധീകരിച്ചിട്ടില്ലെങ്കിലും, മൂർസ് സ്പോർട്സ് ക്ലബിനായുള്ള ശ്രീലങ്കൻ ആഭ്യന്തര മത്സരങ്ങളിൽ സജീവ അംഗമാണ് തുഷാര.
തുഷാര 1998-99-ൽ ഫസ്റ്റ് ക്ലാസ് ക്രിക്കറ്റിൽ അരങ്ങേറ്റം കുറിച്ചു.
ശ്രീലങ്കയിലെ പ്രീമിയർ ഫാസ്റ്റ്  ബൗളിംഗ് അക്കാദമിയിലെ അദ്ദേഹത്തിന്റെ പ്രകടനം സെലക്ടർമാരെ ആകർഷിക്കുകയും, ദക്ഷിണാഫ്രിക്കയ്‌ക്കെതിരായ പര്യടനത്തിനുള്ള ടെസ്റ്റ് ടീമിൽ തുഷാരയെ ഉൾപ്പെടുത്തുകയും ചെയ്തു.
2006/2007ൽ ശ്രീലങ്കയിൽ പ്രവിശ്യകൾക്കിടയിൽ നടന്ന ഫസ്റ്റ് ക്ലാസ് പരമ്പരയിൽ കടുരത മറൂണിനായി മികച്ച ഇന്നിംഗ്സുകൾ അദ്ദേഹം പുറത്തെടുത്തു.
2009 ഫെബ്രുവരി 6 ന് ഐ‌പി‌എൽ ലേലത്തിൽ 140000 ഡോളറിനാണ് ഇന്ത്യൻ പ്രീമിയർ ലീഗിലെ ചെന്നൈ സൂപ്പർ കിംഗ്സ് അദ്ദേഹത്തേ വാങ്ങുകയും ചെന്നൈയ്ക്കു വേണ്ടി കുറച്ച് ഗെയിമുകൾ അദ്ദേഹം കളിക്കുകയും ചെയ്തു .
2016 ലെ സൂപ്പർ ട്വന്റി -20 പ്രൊവിൻഷ്യൽ ടൂർണമെന്റിലും ഹംബന്തോട്ട ട്രൂപ്പേഴ്സിനായി കളിച്ചു.
ആദ്യ പരമ്പരയിൽ ഏകദിന മത്സരങ്ങൾ കളിച്ചില്ലെങ്കിലും 2003ലെ വെസ്റ്റ് ഇൻഡീസ് പരമ്പരയിൽ ടെസ്റ്റ് അരങ്ങേറ്റം കുറിച്ചു.
എന്നാൽ ആ പരമ്പരയിൽ അദ്ദേഹത്തിന് കൂടുതൽ ശോഭിക്കാനായില്ല.
അദ്ദേഹം മികച്ച സ്കോർ ചെയ്യാത്തതുകൊണ്ടും വിക്കറ്റുകളൊന്നും നേടാത്തതിനാലും അടുത്ത പരമ്പയിൽ നിന്നും തഴയപ്പെട്ടു.
ഒടുവിൽ 2008ലെ വെസ്റ്റ് ഇൻഡീസിനെതിരെയുള്ള പരമ്പരയിൽ അദ്ദേഹത്തെ ടീമിലേക്ക് തിരിച്ചുവിളിച്ചു.
ഇത്തവണ അന്താരാഷ്ട്ര ക്രിക്കറ്റിലേക്ക് മടങ്ങിയെത്തിയ അദ്ദേഹം ആദ്യ മത്സരത്തിൽ അഞ്ച് വിക്കറ്റ് വീഴ്ത്തി, അടുത്ത മത്സരത്തിലെ മൂന്ന് വിക്കറ്റുമുൾപ്പടെ, പരമ്പരയിൽ മൊത്തം എട്ട് വിക്കറ്റുകൾ വീഴ്ത്തി.
വെസ്റ്റിൻഡീസിനെതിരായ അതേ പരമ്പരയിൽ,  മൂന്നാം ഏകദിനത്തിൽ അരങ്ങേറ്റം കുറിക്കാൻ സാധിച്ചു, 5.2–1–12–1 എന്നായിരുന്നു അദ്ദേഹത്തിന്റെ പ്രകടനം, എന്നാൽ മഴ മൂലം ഈ മത്സരം ഉപേക്ഷിക്കേണ്ടി വന്നു.
ഏകദിന കരിയറിലെ ആദ്യ പന്തിൽ തന്നെ വിക്കറ്റ് വീഴ്ത്തിയ അദ്ദേഹം ഈ നേട്ടം കൈവരിയ്ക്കുന്ന പതിനെട്ടാമത്തെ ബൗളറായി .
അദ്ദേഹത്തിന്റെ മികച്ച ഏകദിന പ്രകടനം ഇന്ത്യയ്‌ക്കെതിരെയായിരുന്നു , ശ്രീലങ്കയിൽ നടന്ന ഏകദിന പരമ്പരയിൽ, പ്രേമദാസ സ്റ്റേഡിയത്തിൽ നടന്ന കളിയിൽ തന്റെ  ഏറ്റവും മികച്ച വിക്കറ്റ് നേട്ടമായ 5/47 ഉൾപ്പെടെ 10 വിക്കറ്റുകൾ വീഴ്ത്തിയ അദ്ദേഹം 54* ഉൾപ്പടെ 168 റൺസ് നേടി.
ഏകദിനത്തിലെ അദ്ദേഹത്തിന്റെ മികച്ച ബാറ്റിംഗ് പ്രകടനവും ബൗളിംഗ് പ്രകടനവും ഈ പരമ്പരയിലായിരുന്നു.
2008 ഒക്ടോബർ 10ന് കാനഡയിൽ വച്ച് സിംബാബ്‌വേയ്ക്കെതിരെയാണ് തിലൻ ടി20 അന്താരഷ്ട്ര മത്സരത്തിൽ അരങ്ങേറ്റം നടത്തിയത്, ഈ മത്സരത്തിൽ ബാറ്റ് ചെയ്യാൻ അവസരം ലഭിച്ചില്ലങ്കിലും മൂന്ന് ഓവർ ബൗൾ ചെയ്ത അദ്ദേഹം 19 റൺസ് വഴങ്ങി ഒരു വിക്കറ്റ് നേടി, മത്സരത്തിൽ ശ്രീലങ്ക ആറു പന്ത് ശേഷിക്കേ അഞ്ച് വിക്കറ്റുകൾക്ക് വിജയിച്ചു .
2008-2010 കാലയളവിൽ ചമിന്ദ വാസിന്റെ വിരമിക്കലും ലസിത് മലിംഗയ്ക്ക് പരിക്കേറ്റതും സൃഷ്ടിച്ച ശൂന്യത നികത്താൻ അദ്ദേഹത്തിനും നുവാൻ കുലശേഖരയ്ക്കും കഴിഞ്ഞു.
2009 ലെ പ്രകടനത്തിന്റെ അടിസ്ഥാനത്തിൽ ഐസിസിയുടെ ലോക ഏകദിന ഇലവനിൽ പന്ത്രണ്ടാമനായി തിരഞ്ഞെടുക്കപ്പെട്ടു .
2010ൽ സിംബാബ്‌വെയിൽ ത്രിരാഷ്ട്ര ഏകദിന പരമ്പര കളിക്കാൻ തുഷാര തിരഞ്ഞെടുക്കപ്പെട്ടു.
തന്റെ അവസാന ഏകദിന മത്സരത്തിൽ അമ്പതാം ഏകദിന വിക്കറ്റ് നേട്ടം കൈവരിയ്ക്കുകയും ചെയ്തു.
അദ്ദേഹത്തിന്റെ അമ്പതാം ഏകദിന വിക്കറ്റ് ഹാമിൽട്ടൺ മസകാഡ്സയായിരുന്നു.
അന്താരാഷ്ട്ര റെക്കോർഡ് ടെസ്റ്റ് 5 വിക്കറ്റ് നേട്ടം # നേട്ടം മത്സരം എതിരാളി വേദി പട്ടണം രാജ്യം വർഷം 1 5/83 7 പാകിസ്താൻ സിൻഹളീസ് സ്പോർട്ട്സ് ക്ലബ് ഗ്രൗണ്ട് കൊളംബോ ശ്രീലങ്ക 2009 ഏകദിന 5 വിക്കറ്റ് നേട്ടം # നേട്ടം മത്സരം എതിരാളി വേദി പട്ടണം രാജ്യം വർഷം 1 5/47 10 ഇന്ത്യ ആർ. പ്രേമദാസ സ്റ്റേഡിയം കൊളംബോ ശ്രീലങ്ക 2008 അവലംബങ്ങൾ Cricinfo – Players and Officials – Thilan Thushara, http://content-www.cricinfo.com/srilanka/content/player/49677.html
തിളപ്പിച്ച് വധശിക്ഷ ഇംഗ്ലീഷ് വിലാസം https://ml.wikipedia.org/wiki/Death_by_boiling പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
തിളപ്പിച്ചുള്ള വധശിക്ഷ ഏഷ്യയിലെയും യൂറോപ്പിലെയും പല ഭാഗങ്ങളിലും പണ്ടുകാലത്ത് നിലവിലുണ്ടായിരുന്ന ഒരു വധശിക്ഷാ രീതിയായിരുന്നു.
ഇത്തരത്തിലുള്ള വധശിക്ഷകൾ കുട്ടകം പോലുള്ള വലിയ തുറന്ന പാത്രങ്ങളോ ചിലപ്പോൾ കെറ്റിൽ മാതിരിയുള്ള മൂടിയ പാത്രങ്ങളോ ഉപയോഗിച്ചാണ് നടത്തിയിരുന്നത്.
വെള്ളം , എണ്ണ, മൃഗക്കൊഴുപ്പ്, ടാർ എന്നീ ദ്രാവകങ്ങളുപയോഗിച്ചാണ് തിളപ്പിച്ചിരുന്നത്.
എന്തു മാത്രം ക്രുരതയാണോ ഉദ്ദേശിക്കുന്നത് എന്നതനുസരിച്ച് ദ്രാവകം ചൂടാക്കുന്നതിന് മുൻപു തന്നെ പ്രതിയെ പാത്രത്തിലേയ്ക്കിറക്കുകയോ ദ്രാവകം ചൂടായതിനു ശേഷം (സാധാരണ ഗതിയിൽ തല കീഴായി) പാത്രത്തിലേയ്ക്കിടുകയോ ആണ് ചെയ്തിരുന്നത്.
മരണം സംഭവിക്കാനെടുക്കുന്ന സമയം ചില അവസരങ്ങളിൽ ആരാച്ചാർ പ്രതിയെ കപ്പിയും കയറുമുപയോഗിച്ച് പാത്രത്തിൽ നിന്ന് ഉയർത്തുകയും താഴ്ത്തുകയും ചെയ്ത് നിയന്ത്രിച്ചിരുന്നു.
മറ്റൊരു രീതി ആഴം കുറഞ്ഞ ഒരു പാത്രത്തിൽ പകുതി മുങ്ങിയ രീതിയിൽ പ്രതിയെ വറുത്ത് കൊല്ലുക എന്നതായിരുന്നു.
ഈ രീതിയിൽ മരണമുണ്ടാകുന്നത് ചൂടുള്ള ദ്രാവകങ്ങൾ കാരണം ശരീരത്തിൽ പൊള്ളലുണ്ടാകുന്നതു കാരണമാണ്.
അപൂർവത കാരണം ഇത്തരം വധശിക്ഷകൾ ശിരച്ഛേദത്തെയും തൂക്കിക്കൊല്ലലിനെയും അപേക്ഷിച്ച് വലിയ ജനക്കൂട്ടത്തെ ആകർഷിച്ചിരുന്നു.
ഡെവെന്റ എന്ന ഡച്ച് പട്ടണത്തിൽ കുറ്റവാളികളെ തിളപ്പിച്ച് കൊല്ലാനുപയോഗിച്ചിരുന്ന കെറ്റിൽ ഇപ്പോഴും കാണാം.
ഇംഗ്ലണ്ടിൽ 1532-ൽ ഹെൻട്രി എട്ടാമൻ പാസാക്കിയ സ്റ്റാറ്റ്യൂട്ട് 22 പ്രകാരം തിളപ്പിച്ചുള്ള വധശിക്ഷ നിയമപരമായി.
റോച്ചസ്റ്റർ ബിഷപ്പിന്റെ പാചകക്കാരൻ വിഷം കലർത്തിയ ഭക്ഷണം രണ്ടുപേരെ 1532-ൽ കൊന്നശേഷം വിഷം ഉപയോഗിച്ച് കൊല നടത്തുന്നവരെ കൊല്ലാനായി ഇതുപയോഗിക്കാൻ തുടങ്ങി.
വിഷം ഉപയോഗിച്ച ഒരു സ്ത്രീയെ കൊല്ലാൻ 1542-ൽ ഈ രീതി ഉപയോഗിച്ചിരുന്നു.
പള്ളിയുടെ വിശ്വാസങ്ങൾക്കും പ്രബോധനങ്ങൾക്കും വഴങ്ങാത്തതിനാൽ പോംപോണിയോ അൽഗേരിയോ എന്ന പാദുവ സർവകലാശാലയിലെ സിവിൽ നിയമ വിദ്യാർത്ഥിയെ 1556 ഓഗസ്റ്റ് 22-ന് എണ്ണയിൽ പൊരിച്ച് കൊല്ലുകയുണ്ടായി.
വ്യാജരേഖ നിർമ്മിക്കുന്നവർക്കും, കള്ളനാണയമടിക്കുന്നവർക്കും, തട്ടിപ്പുകാർക്കും മറ്റും യൂറോപ്പിലെ മദ്ധ്യകാലഘട്ടത്തിൽ ഈ ശിക്ഷ നൽകാറുണ്ടായിരുന്നു.
ഡച്ചുകാരനായ വ്യാജരേഖാനിർമാതാവായിരുന്ന ലാംബെർട്ട് വ്ലെമിങ്കിനെ ജർമനിയിലെ ഓസ്നാബ്രുക്കിൽ പതിനാറാം നൂറ്റാണ്ടിൽ തിളപ്പിച്ചു കൊന്നിരുന്നു.
ഏഷ്യ പതിനാറാം നൂറ്റാണ്ടിലെ ജപ്പാനിൽ യുദ്ധപ്രഭു ടോയോടോമി ഹിഡെയോഷി എന്നയാളെ വധിക്കാൻ ശ്രമിച്ചതിന് കൊള്ളക്കാരൻ ഇഷികാവ ഗോയെമോൺ എന്ന്യാളെ തിളപ്പിച്ച് കൊല്ലുന്നു.
മംഗോളിയയിൽ പന്ത്രണ്ടാം നൂറ്റാണ്ടിലും പതിമൂന്നാം നൂറ്റാണ്ടിലും പരാജയപ്പെടുന്ന ഖാൻ മാരെ ചിലപ്പോൾ തിളപ്പിച്ച് കൊന്നിരുന്നു.
അകാരണമായി കുലീനവംശത്തിൽ പിറന്ന ഒരാളുടെ രക്തം ചിന്തുന്നതിനെതിരായുണ്ടായിരുന്ന് ടാബു ഇപ്രകാരമുള്ള വധത്തിനെതിരായിരുന്നില്ല.
വെള്ളത്തിൽ മരിക്കുന്ന മരണം ഏറ്റവും ഹീനമായ മരണരീതികളിലൊന്നായി കരുതപ്പെടുകയും ചെയ്തിരുന്നു.
1675-ൽ സിഖ് രക്തസാക്ഷിയായ ഭായ് ദയാള എന്നയാളെ ഇസ്ലാം മതം സ്വീകരിക്കാൻ വിസമ്മതിച്ചതിനെത്തുടർന്ന് ഡൽഹിയിൽ വച്ച് തിളപ്പിച്ച് കൊല്ലുകയുണ്ടായി.
ഒരു പാത്രത്തിലെ തണുത്ത വെള്ളത്തിൽ അദ്ദേഹത്തെ മുക്കി വച്ച ശേഷം തിളപ്പിക്കുകയായിരുന്നു.
സിഖ് മതഗ്രന്ധങ്ങൾ പറയുന്നത് മരിച്ചുകൊണ്ടിരുന്ന അവസരത്തിൽ ദയാള ഗുരു നാനാക്കിന്റെയും ഗുരു അർജുന്റെയും പ്രാർത്ഥനകൾ ഉരുവിട്ടുകൊണ്ടിരിക്കുകയായിരുന്നു എന്നാണ്.
ഇസ്ലാം കരിമോവിന്റെ ഭരണകാലത്ത് ഉസ്ബക്കിസ്ഥാൻ സർക്കാർ ധാരാളം രാഷ്ട്രീയ എതിരാളികളെ തിളപ്പിച്ച് കൊന്നിരുന്നു.
ബ്രിട്ടന്റെ ഉസ്ബക്കിസ്ഥാനിലെ അംബാസിഡർ ക്രൈഗ് മുറേ സമർഖണ്ടിലെ കൊലപാതകം എന്ന തന്റെ പുസ്തകത്തിൽ ഇത്തരമൊരു സംഭവം വിശദീകരിക്കുന്നുണ്ട്.
മുസാഫർ അവാസോവ് എന്നയാളുടെ മൃതശരീരത്തിന്റെ ചിത്രങ്ങൾ മുറേ ബ്രിട്ടനിലെ ഒരു ഫോറൻസിക് പാതോളജിസ്റ്റിന് അയച്ചു കൊടുത്ത് അഭിപ്രായം ചോദിച്ചിരുന്നു.
ഡോക്ടറുടെ അഭിപ്രായത്തിൽ ജീവനുള്ള ഒരാളെ തിളച്ച വെള്ളത്തിൽ മുക്കിയാലുണ്ടാകാവുന്ന പരിക്കുകളാണ് അവാസോവിന്റെ ശരീരത്തിലുണ്ടായിരുന്നത്.
പാശ്ചാത്യ മാദ്ധ്യമങ്ങളിലെ ചിത്രീകരണം
പസഫിക് ദ്വീപുകളായ ഫിജി , പാപ്പുവ ന്യൂ ഗിനിയ , എന്നിവിടങ്ങളിലുള്ള നരഭോജികളെപ്പറ്റിയുള്ള ആദ്യ റിപ്പോർട്ടുകൾ മിഷനറി പ്രവർത്തകരെ തിളപ്പിച്ച് കൊല്ലുമായിരുന്നു എന്ന തെറ്റായ വിവരമായിരുന്നു നൽകിയിരുന്നത്.
ഇത് സിനിമകളിലും കാർട്ടൂണുകളിലും പല പ്രാവശ്യം ഉപയോഗിക്കപ്പെട്ടിരുന്നു.
ജെയിംസ് ക്ലാവെല്ലിന്റെ നോവൽ ഷോഗണിൽ ജപ്പാനിൽ ഒരാളെ സാവധാനം (മണിക്കൂറുകളെടുത്ത്) തിളപ്പിച്ച് കൊല്ലുന്നത് വിവരിക്കുന്നുണ്ട്.
അവലംബം പുറത്തേയ്ക്കുള്ള കണ്ണികൾ Boiling as a Form of Capital Punishment Archived 2006-02-21 at the Wayback Machine .
(see subtitle half way down page) Human Rights Watch: Torture Worldwide: Uzbekistan
തിളയ്ക്കൽ ഇംഗ്ലീഷ് വിലാസം https://ml.wikipedia.org/wiki/Boiling A cooking pot with asparagus in boiling water
ഒരു ദ്രാവകം അതിവേഗത്തിൽ വാതകമായി മാറുന്ന പ്രക്രിയയാണ് തിളയ്ക്കൽ .
ദ്രാവകം തിളനിലവരെ ചൂടാക്കുമ്പോഴാണ് തിളയ്ക്കൽ സംഭവിക്കുന്നത്.
തിളനിലയിൽ ഒരു ദ്രാവകത്തിന്റെ ബാഷ്പമർദ്ദം അതിന്റെ ചുറ്റുപാടുകൾ ദ്രാവകത്തിന്മേൽ ഏൽപ്പിക്കുന്ന മർദ്ദത്തിന് തുല്യമായിത്തീരുന്നു.
വിവിധതരം തിളയ്ക്കലുകൾ ന്യൂക്ലിയേറ്റ്
ദ്രാവകത്തിന്റെ അടിത്തട്ടിൽനിന്നും കുമിളകൾ ഉത്ഭവിക്കുകയും അവ ഉപരിതലത്തിലെത്തുമ്പോൾ വലിപ്പം വക്കുകയും ചെയ്യുന്ന തരത്തിലുള്ള തിളയ്ക്കലാണ് ന്യുക്ലിയേറ്റ് തിളയ്ക്കൽ.
ഈ കുമിളകളിലെ ഊഷ്മാവ് ദ്രാവകത്തിന്റെ ഊഷ്മാവിനേക്കാൾ അൽപ്പം കൂടുതലായിരിക്കും.
ദ്രാവകത്തിന്റെ ഊഷ്മാവ് വർദ്ധിക്കുന്നതനുസരിച്ച് ന്യൂക്ലിയേറ്റ് സൈറ്റുകളുടെ എണ്ണം വർദ്ധിക്കുകയും കുമിളകളുടെ എണ്ണം കൂടുകയും ചെയ്യും.
തിളപ്പിക്കുന്ന പാത്രത്തിന്റെ അടിഭാഗം പരുക്കൻ പ്രതലമാവുന്നതനുസരിച്ച് ന്യൂക്ലിയേറ്റ് സൈറ്റുകളുടെ എണ്ണം വർദ്ധിക്കും.
ദ്രാവത്തില് ‍ചേർക്കുന്ന മറ്റു വസ്തുകൾ (ഉദാ കരടുകൾ, ചില ലായകങ്ങൾ) മുതലായവയും ന്യൂക്ലിയേറ്റ് സൈറ്റുകളുടെ കൂട്ടുന്നതായി കണ്ടിട്ടുണ്ട്.
വളരെ മിനുസമുള്ള പ്രതലം (ഉദാ പ്ലാസ്റ്റിക്ക്) ന്യൂക്ലിയേറ്റ് സൈറ്റുകൾ കുറക്കുകയും അതിതാപനത്തിലേക്ക് നയിക്കുകയും ചെയ്യും.
ഇത്തരം സാഹചര്യത്തിൽ ദ്രാവകം വൈകി മാത്രമേ തിളക്കുകയുള്ളു.
കൂടാതെ ഊഷ്മാവ് തിളനിലയിലും കൂടുതലായവുകയും ദ്രാവകം തിളക്കാതിരിക്കുകയും ചെയ്യും.
തിവ സാവേജ് ഇംഗ്ലീഷ് വിലാസം https://ml.wikipedia.org/wiki/Tiwa_Savage
നൈജീരിയൻ ഗായികയും ഗാനരചയിതാവും നടിയുമാണ് തിവാതോപ്പ് സാവേജ് (ജനനം: ഫെബ്രുവരി 5, 1980).
ലാഗോസ് ദ്വീപിൽ ജനിച്ച അവർ സെക്കൻഡറി വിദ്യാഭ്യാസത്തിനായി പതിനൊന്നാമത്തെ വയസ്സിൽ ലണ്ടനിലേക്ക് താമസം മാറ്റി.
അഞ്ചുവർഷത്തിനുശേഷം, ജോർജ്ജ് മൈക്കൽ , മേരി ജെ. ബ്ലിജ് തുടങ്ങിയ കലാകാരന്മാർക്കായി ബാക്കപ്പ് വോക്കൽ ചെയ്ത് സംഗീത ജീവിതം ആരംഭിച്ചു.
ദി എക്സ് ഫാക്ടറിന്റെ യുകെ പതിപ്പിൽ പങ്കെടുക്കുകയും ബെർക്ക്‌ലി കോളേജ് ഓഫ് മ്യൂസിക്കിൽ നിന്ന് ബിരുദവും നേടിയ ശേഷം സാവേജ് 2009-ൽ സോണി / എടിവി മ്യൂസിക് പബ്ലിഷിംഗുമായി ഒരു പ്രസിദ്ധീകരണ കരാർ ഒപ്പിട്ടു.
നൈജീരിയൻ സംഗീത വ്യവസായത്തിന്റെ വളർച്ചയിൽ നിന്ന് പ്രചോദനം ഉൾക്കൊണ്ട് സാവേജ് നൈജീരിയയിലേക്ക് മടങ്ങി.
2012-ൽ മാവിൻ റെക്കോർഡ്സുമായി ഒപ്പുവച്ചു.
ലേബലിന്റെ 2012 ലെ സമാഹാര ആൽബമായ സോളാർ പ്ലെക്സസിൽ അവർ പ്രത്യക്ഷപ്പെട്ടു.
അവരുടെ ആദ്യ സ്റ്റുഡിയോ ആൽബം വൺസ് അപ്പോൺ എ ടൈം 2013 ജൂലൈ 3 ന് പുറത്തിറങ്ങി.
" കെലെ കെലെ ലവ് ", "ലവ് മി (3x)", "വിത്തൗട്ട് മൈ ഹാർട്ട്", "ഇഫെ വാ ഗൊബോണ", "ഫോളാരിൻ", "ഒലോറൻ മി", " എമിനാഡോ " തുടങ്ങിയ ഏഴ് സിംഗിൾസ് ഇതിൽ ഉൾക്കൊള്ളുന്നു.
2014-ലെ 2014 നൈജീരിയ എന്റർടൈൻമെന്റ് അവാർഡിലും ആ വർഷത്തെ മികച്ച ആൽബമായും ദി ഹെഡീസ് 2014 -ലെ മികച്ച ആർ ബി / പോപ്പ് ആൽബമായും ഈ ആൽബം തിരഞ്ഞെടുക്കപ്പെട്ടു.
സാവേജിന്റെ രണ്ടാമത്തെ സ്റ്റുഡിയോ ആൽബം R.E.D 2015 ഡിസംബർ 19 ന് പുറത്തിറങ്ങി.
"മൈ ഡാർലിൻ", "സ്റ്റാൻഡിംഗ് ഓവേഷൻ" തുടങ്ങിയ രണ്ട് സിംഗിൾസ് ഈ ആൽബത്തിലൂടെ ലഭിച്ചു.
2016 ജൂണിൽ സാവേജ് റോക്ക് നേഷനുമായി ഒരു മാനേജ്മെന്റ്, പബ്ലിഷിംഗ് കരാർ ഒപ്പിട്ടു.
2017 സെപ്റ്റംബറിൽ അവർ അരങ്ങേറ്റം കുറിച്ച ഇപി ഷുഗർകേൻ പുറത്തിറക്കി.
നൈജീരിയ എന്റർടൈൻമെന്റ് അവാർഡിൽ R.E.D, ഷുഗർകേൻ എന്നിവ മികച്ച ആൽബമായി തിരഞ്ഞെടുക്കപ്പെട്ടു.
2018 നവംബറിൽ, 2018 എംടിവി യൂറോപ്പ് മ്യൂസിക് അവാർഡ് ഫോർ ബെസ്റ്റ് ആഫ്രിക്കൻ ആക്റ്റ് നേടിയ സാവേജ്, ഈ വിഭാഗത്തിൽ വിജയിച്ച ആദ്യ വനിതയായി.
2019 മെയ് മാസത്തിൽ യൂണിവേഴ്സൽ മ്യൂസിക് ഗ്രൂപ്പുമായുള്ള റെക്കോർഡ് കരാർ പ്രഖ്യാപിക്കുകയും മാവിൻ റെക്കോർഡുകളിൽ നിന്ന് പുറത്തുകടക്കുകയും ചെയ്തു.
ഇംഗ്ലീഷിലും യൊറുബയിലും പാടുന്ന സാവേജിന്റെ സംഗീതം ആഫ്രോബീറ്റ്സ് , ആർ ബി , പോപ്പ് , ഹിപ്-ഹോപ്പ് എന്നിവയുടെ മിശ്രിതമാണ്.
നൈജീരിയൻ സംഗീത വ്യവസായത്തിന് സാവേജിന്റെതായി നിരവധി സംഭാവനകൾ നൽകിയിട്ടുണ്ട്.
യുവജന ശാക്തീകരണത്തിലും സ്തനാർബുദ പരിശോധന പദ്ധതികളിലും ഏർപ്പെട്ടിരിക്കുന്ന അവർ നൈജീരിയയിൽ സ്കൂളുകൾ നിർമ്മിക്കുന്നതിന് ധനസമാഹരണം നടത്തി.
സംഗീത ജീവിതം 1980-2009: ആദ്യകാല ജീവിതം, കരിയർ ആരംഭം, ഗാനരചന
1980 ഫെബ്രുവരി 5 ന് നൈജീരിയയിലെ ലാഗോസ് സ്റ്റേറ്റിലെ ഇസാലെ എക്കോയിലാണ് തിവതോപ്പ് സാവേജ് ജനിച്ചത്.
അവർക്ക് 11 വയസ്സുള്ളപ്പോൾ അവരുടെ കുടുംബം ലണ്ടനിലേക്ക് താമസം മാറ്റി.
സെക്കൻഡറി സ്കൂളിൽ പഠിക്കുമ്പോൾ, അവരുടെ സ്കൂളിന്റെ ഓർക്കസ്ട്ര ബാൻഡിന്റെ ട്രോംബോൺ വായനക്കാരിയായിരുന്നു.
കെന്റ് സർവകലാശാലയിൽ നിന്ന് അക്കൗണ്ടിംഗിൽ ബിരുദം നേടിയ സാവേജ്, റോയൽ ബാങ്ക് ഓഫ് സ്കോട്ട്ലൻഡിൽ ജോലി ചെയ്യാൻ തുടങ്ങി.
പതിനാറാമത്തെ വയസ്സിൽ ഇംഗ്ലീഷ് ഗായകൻ ജോർജ്ജ് മൈക്കിളിനായി ബാക്കപ്പ് വോക്കൽ ചെയ്തു.
മേരി ജെ. ബ്ലിജ് , ചാക്ക ഖാൻ , ബ്ലൂ കാന്റ്രൽ , എമ്മ ബണ്ടൺ , കെല്ലി ക്ലാർക്ക്സൺ , ആൻഡ്രിയ ബോസെല്ലി , മിസ്.
ഡൈനാമൈറ്റ് തുടങ്ങിയ സംഗീതജ്ഞർക്ക് ഗാനം നൽകി.
സാവേജ് ബെർക്ക്‌ലി കോളേജ് ഓഫ് മ്യൂസിക്കിൽ ചേർന്നു.
2007-ൽ പ്രൊഫഷണൽ സംഗീതത്തിൽ ബിരുദം നേടി.
അവിടെയുള്ള തന്റെ അനുഭവങ്ങളെക്കുറിച്ച് ഓർമ്മപ്പെടുത്തുന്നതിനിടയിൽ, ചെറുപ്പമായ വിദ്യാർത്ഥികളുടെ ആവേശവും അഭിനിവേശവുമാണ് തനിക്ക് പ്രചോദനമായതെന്ന് അവർ പറഞ്ഞു.
തനിക്ക് സ്കൂളിന്റെ അന്തരീക്ഷം ആവശ്യമാണെന്നും അവർ പറഞ്ഞു.
2006-ൽ, എക്സ് ഫാക്ടറിന്റെ യുകെ പതിപ്പിൽ സാവേജ് പങ്കെടുക്കുകയും ഫിനാലിൽ 24ാമത് കടക്കുകയും ചെയ്തു.
എന്നാൽ അവസാനിച്ചപ്പോൾ സാവേജ് പുറത്താക്കപ്പെട്ട 12-ാമത്തെ വ്യക്തിയായി.
പങ്കെടുക്കുന്നതിനിടയിൽ, അവൾക്ക് പൊതുജനശ്രദ്ധയിൽ ഇടപെടാൻ പ്രയാസമായിരുന്നു.
അവൾ പറഞ്ഞു, "ആളുകൾ നിരീക്ഷിക്കുന്നുണ്ടെന്ന് ഏതൊരാളും എല്ലായ്പ്പോഴും മനസിലാക്കണം. 12-ാമത്തെ വ്യക്തിയായി പുറത്താക്കപ്പെട്ട മോശം വാർത്ത ലഭിച്ചപ്പോൾ ഇത് ശരിക്കും വേദനാജനകമായ സമയമായിരുന്നു. വീട്ടിലെത്തും വരെ ഇത് എങ്ങനെ ഉൾക്കൊള്ളാൻ കഴിയുമെന്ന് നിങ്ങൾ അറിയണം. ആളുകൾ നിങ്ങളെ അഭിനന്ദിക്കുകയും നിങ്ങൾ ശക്തരാണെന്ന് കാണാൻ ആഗ്രഹിക്കുകയും ചെയ്യുന്നു. നിങ്ങൾ നിരാശരാകുന്നത് അവർ കാണാൻ ആഗ്രഹിക്കുന്നില്ല."
2009-ൽ സാവേജ് സോണി / എടിവി മ്യൂസിക് പബ്ലിഷിംഗുമായി ഒരു പ്രസിദ്ധീകരണ കരാർ ഒപ്പിട്ടു.
ബേബിഫേസ് , കാറ്റ് ഡെലുന , ഫാന്റാസിയ , മോണിക്ക , മ്യാ എന്നിവർക്കായി ഗാനം എഴുതാൻ ഈ കരാർ അവളെ അനുവദിച്ചു.
മോണിക്കയുടെ "ക്യാച്ച് മി" എന്ന നാടോടിപ്പാട്ടിന് നൽകിയ സംഭാവനകൾക്കായി ഗാനരചനയ്ക്കുള്ള അംഗീകാരം അവർക്ക് ലഭിച്ചു.
"കോളാർഡ് ഗ്രീൻസ് കോൺബ്രെഡ്" എന്ന ഗാനത്തിൽ ഫാന്റാസിയയുമായുള്ള അവരുടെ സഹകരണം അമേരിക്കൻ റെക്കോർഡിംഗ് ആർട്ടിസ്റ്റിന് 2010-ൽ ഗ്രാമി നോമിനേഷൻ ലഭിച്ചു.
സാവേജ് ജെയ്ക്കോയുടെ "ഓ യാഹ്" എഴുതുകയും സ്നൂപ് ഡോഗ് അവതരിപ്പിക്കുകയും ഡെലുനയുടെ " പുഷ് പുഷ് " ഏക്കോൺ അവതരിപ്പിക്കുകയും ചെയ്തു.
വിറ്റ്നി ഹ്യൂസ്റ്റണിന്റെ ഐ ലുക്ക് ടു യു (2009) ആൽബത്തിൽ സാവേജ് പശ്ചാത്തല ഗാനം അവതരിപ്പിച്ചു.
2010–2013: വൺസ് അപ്പോൺ എ ടൈം, റെക്കോർഡ് ഡീൽ, അംഗീകാരങ്ങൾ
This album is straight from my heart and it's something that I've worked so tirelessly for.
A lot of people wondered why it took me so long a time to drop my own album.
That's because we had to go through a lot of legal processes to clear some of the samples that we used, and that took us some months.
Also, we wanted to work with notable producers outside the shores of the country like Oak who produces Rihanna.
So, we had to work around his schedule and waited for them to have our time.
But this album is something that I really took my time with because I didn't want it to be the usual Nigerian album that contains just party tracks from the beginning till the end.
-Tiwa Savage, speaking to Vanguard about her debut studio album
2011 ഡിസംബറിൽ, സാവേജ് നൈജീരിയൻ ഐഡലിന്റെ രണ്ടാം സീസൺ ഇല്ല്രിംസിനൊപ്പം സഹ-ആതിഥേയയായി.
ഫോർ കളർഡ് ഗേൾസിന്റെ സ്റ്റേജ് അഡാപ്റ്റേഷനിൽ ജോക്ക് സിൽവ , ഇരെറ്റിയോള ഡോയൽ എന്നിവർക്കൊപ്പം അവർ ചലച്ചിത്ര രംഗത്തെത്തി.
സാവേജ് തന്റെ മുൻ മാനേജരും ഭർത്താവുമായ തുഞ്ചി "ടീ ബിൽസ്" ബൊലോഗനുമൊത്ത് 323 എന്റർടൈൻമെന്റ് റെക്കോർഡ് ലേബൽ സ്ഥാപിച്ചു.
2013 ഫെബ്രുവരി 5 ന് അവരുടെ വിവാഹനിശ്ചയം കഴിഞ്ഞിരുന്നു.
2012-ൽ മാവിൻ റെക്കോർഡ്സിൽ ചേർന്ന അവർ ലേബലിന്റെ സമാഹാര ആൽബമായ സോളാർ പ്ലെക്സസ് (2012) ലെ പ്രധാന അവതാരകയായിരുന്നു.
ബെർക്ക്‌ലി കോളേജ് ഓഫ് മ്യൂസിക്കിൽ പഠിക്കുമ്പോൾ, സംഗീതജ്ഞരായ കീത്ത് ഹാരിസ് , ഡെറക് പേറ്റ്, സ്കോട്ട് കോൾമാൻ, റഡാർ എല്ലിസ്, ഡാരിയൻ ഡോർസി എന്നിവരുമായി അവർ ഒരു ശൃംഖല സ്ഥാപിച്ചു.
നിർമ്മാതാക്കളായ ചക്ക് ഹാർമണി , വാറൻ ഓക്ക് ഫെൽഡർ , സോസിക് എന്നിവരുമായി സഹകരിച്ച് പ്രവർത്തിച്ചതായി പത്രപ്രവർത്തക ബ്രെൻഡ പൈക്കിന് നൽകിയ അഭിമുഖത്തിൽ അവർ പറഞ്ഞു.
തന്റെ ആദ്യ സ്റ്റുഡിയോ ആൽബത്തിൽ അവരുടെ മാതൃഭാഷയിലെ ഗാനങ്ങൾ ഉൾപ്പെടുമെന്ന് അവർ പറയുകയുണ്ടായി .
2012-ൽ " ഒയി " യുടെ റീമിക്സിൽ സാവേജ് അവതരിപ്പിച്ചു.
ഫ്ലേവറുമായി സഹകരിക്കുന്നതിന് മുമ്പ്, അവർ പാട്ടിന്റെ സ്വന്തം പതിപ്പ് റെക്കോർഡുചെയ്‌തു.
നൈജീരിയയുടെ സ്വാതന്ത്ര്യത്തിന്റെ 52-ാം വാർഷികം ആഘോഷിക്കുന്ന വേളയിൽ, സാവേജ് എൻ‌ഡാനി സെഷനുകൾക്കായി " എറൈസ്, ഓ കോംപട്രിയറ്റ്സ് " എന്ന നൈജീരിയയുടെ ദേശീയഗാനം അവതരിപ്പിച്ചു.